CELEX: C2007/199/100
Language: da
Date: 2007-08-25 00:00:00
Title: Sag F-60/07: Sag anlagt den 18. juni 2007 — Martin Bermejo mod Kommissionen

25.8.2007   
            
            
               DA
            
            
               Den Europæiske Unions Tidende
            
            
               C 199/52
            
         Sag anlagt den 18. juni 2007 — Martin Bermejo mod Kommissionen
   (Sag F-60/07)
   (2007/C 199/100)
   Processprog: fransk
   Parter
   
      Sagsøger: Joaquin Martin Bermejo (Bruxelles, Belgien) (ved avocats S. Orlandi, A. Coolen, J.N. Louis og E. Marchal)
   
      Sagsøgt: Kommissionen for de Europæiske Fællesskaber
   Sagsøgerens påstande
   
               —
            
            
               Det fastslås, at Kommissionens beslutning af 28. april 2004 om vedtagelse af de nye almindelige gennemførelsesbestemmelser til 11 og 12 i bilag VIII til vedtægten er retsstridig, hvilket ligeledes om fornødent fastslås for så vidt angår disse vedtægtsbestemmelser.
            
         
               —
            
            
               Kommissionens afgørelse af 27. september 2006 annulleres, for så vidt som den fastsætter beregningen af godtgørelse for pensionsrettigheder, der af sagsøgeren er overført til fællesskabspensionsordningen.
            
         
               —
            
            
               Kommissionen tilpligtes at betale sagens omkostninger.
            
         Søgsmålsgrunde og væsentligste argumenter
   Sagsøgeren gør en retsstridighedsindsigelse gældende for så vidt angår de almindelige gennemførelsesbestemmelser til artikel 11 og 12 i bilag VIII til vedtægten om overførsel af pensionsrettigheder (1), for så vidt som den i disse bestemmelsers artikel 7, stk. 3, fastsatte regel udgør en tilsidesættelse af Rådets forordning (EF) nr. 1103/97 af 17. juni 1997 om visse bestemmelser vedrørende indførelsen af euroen (2) samt ligebehandlingsprincippet, således som det, er blevet fortolket af Retten for EU-personalesager i dom af 14. november 2006, Chatziioannidou mod Kommissionen (sag F-100/05, endnu ikke trykt i Samling af Afgørelser).
   
      (1)  Administrative meddelelser nr. 60-2004 af 9.6.2004.
   
      (2)  EFT L 162, s. 1.